สวัสดีค่ะ หนูเป็นคนรูปร่างอ้วนค่ะ นน. 82 Kg. มีอาการชาแขน ชาขา ทุกวัน หน้ามืดและตามัวบ่อยครั้ง บางครั้งมีอาการชากราม ไม่ทราบว่าเกิดจากโรคอะไรค่ะ เวลาจะไปพบแพทย์ต้องขอพบแพทย์ด้านใดค่ะขอบค่ะ
สวัสดีค่ะ อาการชาที่แขนและขา ชาไปกรามด้วยบางครั้งนั้น อาจจะเกิดมาจาก การมีปลายเส้นประสาทอักเสบ เช่นการนั่งกดทับนานๆ การขาดวิตามินบี เป็นโรคเบาหวาน โรคพิษสุราเรื้อรัง หรือเป็นโรคงูสวัด มักมีอาการปวดหรือชานำมาก่อนที่จะมีตุ่มน้ำใสขึ้นและมักชาแค่ตามตำแหน่งใดตำแหน่งหนึ่ง ไม่เป็นทั้งแขนขา หรือเกิดจากการบาดเจ็บของเส้นประสาท เช่น กระดูกทับเส้น นรองกระดูกเคลื่อน แต่ไม่น่าชาทั้งแขนและขาเช่นกันในเบื้องต้นแนะนำสังเกตอาการ และหลีกเลี่ยงการทำท่าที่กดทับบริเวณที่มีอาการ ควรออกกำลังกายสม่ำเสมอเพื่อช่วยควบคุมน้ำหนักด้วยและควรทำการยืดเหยียดกล้ามเนื้อเป็นประจำควรไปพบแพทย์ถ้าอาการเป็นมากจนรบกวนการใช้ชีวิตประจำวัน หรือมีอาการกล้ามเนื้ออ่อนแรงร่วมด้วย เบื้องต้นอาจขอพบแพทย์ทั่วไปเพื่อตรวจคัดกรองอาการดูก่อนเบื้องต้นได้ค่ะ